# Intoxicació per bolets

La intoxicació per bolets fa referència a la simptomatologia apareguda després de la ingesta de substàncies tòxiques presents en els bolets. La seva simptomatologia pot anar de lleu a greu segons l'espècie. Moltes espècies de bolets tenen característiques en comú, com el color, formes, mida, etc; això comporta la confusió alhora de recollir bolets.

## Epidemiologia

La majoria de les intoxicacions solen produir-se a la tardor, caps de setmana i es desencadenen en grup, és a dir, que hi ha més d'una persona afectada. No hi ha diferència entre sexes però si en franja d'edat. Els adults són la població que més incidència presenta. La mortalitat associada és més elevada en nens i persones d'edat avançada.
La majoria de les intoxacions són lleus, i es presenten en forma de quadres gastrointestinals. Només una petita part de les intoxicacions són greus i les toxines ingerides poden causar alteracions hepàtiques, renals i neurològiques. Si és fa un diagnòstic precoç i un posterior tractament la mortalitat disminueix del 50% al 10%.

## Signes i símptomes

Els signes i símptomes de les intoxicacions depenen de l'espècia de bolet que s'hagi ingerit. Algunes dels símptomes més comuns són dolor abdominal, diaforesi, nàusees, vòmits, diarrees fètides i abundants, d'altres
Les toxines que contenen els bolets són molt variades i, com a conseqüència, poden desencadenar signes i símptomes diferents i variats segons edat i estat de salut de la persona. Els símptomes es poden presentar al cap de poca estona de la ingesta o bé hores després. L'aparició dels primers símptomes d'intoxicació requereix una assistència precoç per fer un bon diagnòstic i evitar posteriors complicacions. Les primeres hores són essencials.
Els símptomes es poden classificar segons el temps d'aparició. Així doncs, poden distingir en aparició primerenca o tardana.
* Intoxicacions d'incubació curta: Els signes i símptomes apareixen en menys de cinc a sis hores després de la ingesta de la toxina. Provoca malestar i dolor. Per tant, cal anar al metge per evitar possibles complicacions. Tot i així, l'aparició temprana de la simptomatologia sol anar associada a una intoxicació lleu per bolets. L'alteració gastrointestinal representa el 50% de les intoxicacions. Són d'aparició primerenca i tenen bon pronòstic.
* Intoxicacions d'incubació llarga: Els signes i símptomes apareixen en el llindar de més de 5-6 hores des de l'ingesta de la toxina. Solen ser més greus i causades pel conegut bolet verinós Amanita phalloides. Cal un diagnòstic precoç i un posterior tractament eficaç per evitar possibles complicacions hepàtiques, renals i neurològiques.

## Diagnòstic

Davant l'aparició de signes i símptomes després de la ingesta de bolets cal adreçar-se al metge per fer un bon diagnòstic i un tractament precoç per evitar complicacions associades. Si la intoxicació s'associa a un bolet en concret, es recomana portar-lo a urgències per facilitar la detecció de l'espècie i el tòxic que ha desencadenat la intoxicació. Les persones que hagin consumit el mateix bolet i no presentin símptomes també han de ser explorades per evitar futures complicacions.
El consum de diferents espècies de bolet dificulta la detecció del tipus que ha provocat la intoxicació. Sovint, els símptomes són mixtes.
El diagnòstic es fa mitjançant una mostra d'orina per detectar el bolet, no totes les espècies, que ha desencadenat la intoxicació.

## Bolets tòxics a Catalunya

A Catalunya hi ha tota una sèrie de bolets tòxics. Els més freqüents són:
* Farinera borda (Cogoma borda, farinot, pentinella borda. Amanita phalloides)
* Més tipus de farinera borda (Amanita verna i Amanita virosa)
* Bolets de mantellina (Cortinarius orellanus, C. cinnabarinus, C. sanguineus i d'altres)
* Bolet de greix (Gyromitra gigas, Gyromitra esculenta, Gyromitra infula)
* Reig bord (Reig de fageda, reig vermell. Matamosques, reig de foll, oriol foll, reig tinyós. Amanita muscaria)¡
* Pixacà (Pigat, pigat bord. Amanita pantherina)
* Gírgola d'olivera (Bolet d'oliu. Omphalotus olearius)
* Fredolic metzinós (Tricholoma pardinum)
* Barrets de bruixa, frares (Inocybe rimosa [I. fastigiata], Inocybe erubescens [I. patouillardii] i d'altres)
* Candeletes (Clitocybe dealbata, Clitocybe phyllophila, Clitocybe rivulosa i d'altres)
* Matagent (Mataparent. Boletus satanas)
* Palometes (Lepiota brunneoincarnata, Lepiota helveola, Lepiota cristata i d'altres)
* Galerina metzinosa (Galerina unicolor [G. marginata])
* Paxil·le tòxic (Paxillus involutus)
* Carner bord (Fals carlet. Entoloma lividum)
* Fitxer:Amanita_Phalloides.JPGFarinera borda (Amanita phalloides)
* Fitxer:Inocybe_rimosa.jpgBarrets de bruixa (Inocybe rimosa)
* Fitxer:Paxillus_involutus_20061015w.jpgPaxil·le tòxic (Paxillus involutus)
* Fitxer:Satans-Röhrling_Boletus_satanas.jpgMatagent (Boletus satanas)
* Fitxer:Amanita_pantherina_ts4.jpgPixacà (Amanita pantherina)

## Consells i recomanacions

L'època de tardor és època de bolets i, en conseqüència, incrementa el risc d'intoxicacions. Hi ha tota una sèrie de recomanacions pels aficionats a collir bolets. Tot seguit, s'esmenten algunes de les recomanacions.
* Rebutgen els exemplars trencats, florits o en mal estat.
* Collir només els bolets d'espècies comestibles. Important, saber identificar del cert que és l'espècia que coneixement. Davant el dubte no collir-los mai.
* Les alteracions meteorològiques, com la pluja o glaçada. poden alterar la coloració dels bolets i la seva ornamentació. Cal anar alerta.
* Cal transportar-los en un cistell airejat i rígid
* Cal conservació al frigorífic o congelats
* Consumir bolets cuits preferiblement
* Consumir-los el més aviat millor després de la collita
La intoxicació per bolets és un problema de salut pública i, com a tal, s'ha d'intentar fer educació a la població pel que fa a la collita de bolets i al seu consum. Una bona educació sanitària farà disminuir el risc de les intoxicacions.

## Mites i tradicions populars

No hi ha cap regla per identificar si un bolet és tòxic o és comestible. Hi ha molts mites que són falsos que cal evitar. Alguns d'aquests són: el bolet tòxic té mal gust, els insectes eviten els bolets tòxics o l'arròs es torna vermell si el bullim amb un bolet tòxic. Totes aquest creences populars poden portar a l'error i fer que les intoxicacions incrementin.
Per collir bolets s'ha de tenir una bona experiència i coneixement. Davant del dubte, mai s'ha de collir el bolet i, molt menys, consumir-lo.

## Referències

* 1 2 «Intoxicació per bolets». Canal Salut, 21-09-2015. [Consulta: 18 març 2020].
* ↑ «Guia de actuacions en intoxicación por setas». SaludMadrid, p. 49.
* ↑ Tran, Huu H.; Juergens., Andrew L. «Mushroom Toxicity». , 2019.
* 1 2 O'Malley, Gerald F.; O'Malley, Rika. «Intoxicación por setas (setas venenosas)» (en castellà). Manual MSD, 2019. [Consulta: 18 març 2020].
* ↑ Noguer Martorell, Marina «Bolets a la Comarca de la Selva». , 2006-2007, p. 120-125.
* ↑ Schmutz, M,; Carron, PN «[Mushroom poisoning: a retrospective study concerning 11-years of admissions in a Swiss Emergency Department. Mushroom poisoning: a retrospective study concerning 11-years of admissions in a Swiss Emergency Department.]». Intern Emerg Med., 2018, p. 59-67.
* ↑ «Bolets tòxics més freqüents a Catalunya». Agència de Salut Pública de la Generalitat de Catalunya. [Consulta: 18 març 2020].
* ↑ Taylor, J; Holzbauer, S «Notes from the Field: Acute Intoxications from Consumption of Amanita muscaria Mushrooms - Minnesota, 2018.». MMWR Morb Mortal Wkly Rep, 2019, p. 483-484.
* ↑ «Recol·lecció de bolets: Recomanacions per prevenir-ne les intoxicacions». Canal Salut, p. 1.
* ↑ «Recomanacions sanitàries». Departament de Salut de Catalunya. [Consulta: 19 març 2020].
* ↑ Hakan Eren, Sevki; Demirel, Yeltekin «Mushroom poisoning: retrospective analysis of 294 cases». Clinics (Sao Paulo), 2010, p. 491-496.
* ↑ Horowitz,, B Zane; Hendrickson, Robert G «Practice Essentials». American College of Medical Toxicology, 2019.

## Enllaços externs

* Bolets tòxics. Gencat.cat
* Poisonous American Mushrooms - AmericanMushrooms.com
* Mushroom Poisoning Syndromes from the North American Mycological Association
* Mushroom Poisoning Case Registry (North America) from the North American Mycological Association
* American Association of Poison Control Centers Provides information on toxicity of mushroom's in your area, symptoms and first aid.